  Константин Вознесенских Анжелика Тихонова корреспондент 20-тӥ толшорлы Удмуртиын коронавирусэн 296 выль черламъёсты шараязы. Висьыны усемъёс пӧлын 47 пиналъёс но 65 арессэс ортчем 43 арлыдоос. Со сярысь элькунысь оперативной штаб ивортӥз. Диагноззы Ижкарын 187 улӥсьёслэн зэмаз, Алнаш ёросын – 32, Глазкарын – 11, Дэри ёросын – 10, Кизнер ёросын – тямыс, Вотка, Сьӧлта ёросъёсын – быдэн сизьым, Можгаын, Глаз ёросын – быдэн куать, Воткаын – вить, Камбарка ёросын – ньыль, Можга ёросын – куинь, Сарапулын, Кияса, Пичи Пурга ёросъёсын – быдэн кык, Балезино, Красногорск, Сарапул, Сюмси ёросъёсын – быдэн одӥг. 357 адями йӧназ. Куинь мурт кулӥз. Воргоронъёслы 68, 76, 84 арес вал. 20-тӥ толшорлы Удмуртиын коронавирусэн черлан 81 сюрс 172 учыръёс лабораториосын зэматэмын. 72 сюрс 74 адями йӧназ, 3 сюрс 470 мурт улонысь кошкиз. Та дыре 119 висисьёслэн тазалыксы секыт лыдъяське. Берло нунал ӵоже коронавируслы 4 сюрс 937 эскеронъёс ортчытӥзы. Коронавируслэсь прививка 679 сюрс 673 адями пуктӥз, со пӧлысь 532 сюрс 661 мурт кык компонентэн. «Спутник Лайт» вакцинаез 116 сюрс 952 адямилы пуктӥзы. Тегъёс: коронавирус Тазалык Удмуртия Ижкар  